‘शुक्रबार बेलुका साढे चार बजे अस्पतालको झ्यालबाट हामफालेर उनले आत्महत्या गरे,’ प्रहरी नायब उपरीक्षक योगेन्द्र थापाले भने। मुलुकको जेठो अस्पतालका रूपमा लिइने वीर अस्पतालमा पनि उपचारका लागि गएका अमेरिकी नागरिकले आत्महत्या गरे। १९ चैतमा अस्पतालको ट्रमा सेन्टरको छैटौं तलाबाट हामफालेर अमेरिकी नागरिक जोनले आत्महत्या गरे। भिसा अवधि गुजारेर बसिरहेका उनलाई अध्यागमन विभागले पक्राउ गरेर थुनामा राखेको थियो। थुनामा रहँदा बिरामी भएपछि उपचारका लागि ट्रमा सेन्टर पुर्‍याइएका जोनले सुरक्षामा खटिएका प्रहरीलाई धकेल्दै हामफालेका थिए।
